**Anexa 3**

# Documente solicitate de CNRED în vederea atestării diplomelor de Centrul Național de Recunoaștere și Echivalare a Diplomelor și obținerea scrisorilor de acceptare la studii universitare de doctorat

Cetățenii statelor membre ale Uniunii Europene și ai statelor aparținând Spațiului Economic European și ai Confederației Elvețiene, precum și cetăţenii britanici şi membrii familiilor acestora, ca beneficiari ai Acordului privind retragerea Regatului Unit al Marii Britanii şi Irlandei de Nord din Uniunea Europeană şi din Comunitatea Europeană a Energiei Atomice 2019/C 384 I/01 pot candida la admitere la toate ciclurile de studii universitare în aceleași condiții prevăzute de lege pentru cetățenii români, inclusiv cu privire la taxele de școlarizare.

Pentru studenții-doctoranzi admiși, cetățeni din afara Uniunii Europene, Spațiului Economic European și Confederației Elvețiene, respectiv din afara Regatului Unit al Marii Britanii și al Irlandei de Nord, taxele de școlarizare sunt stabilite de către Senatul Academiei de Studii Economice din București, în conformitate cu *Metodologia privind taxele aplicate în Academia de Studii Economice din București.* Taxele pentru candidați din țările terțe U.E. se vor achita în euro la B.C.R., pe baza adresei de plată emisă de biroul CSUD.

Diplomele legalizate și traduse în limba română vor fi recunoscute de către direcția de specialitate, respectiv Centrul Național de Recunoaștere și Echivalare a Diplomelor (CNRED) din cadrul Ministerului Educației.

1. **Actele necesare în vederea echivalării studiilor efectuate în străinătate (pentru cetățeni UE sau cetățeni români cu studii universitare efectuate în străinătate)**, sunt:
2. Cerere prin care se solicită echivalarea studiilor și emiterea atestatului de echivalare;
3. Diploma de studii superioare - în copie simplă și traducerea legalizată;
4. Foaia matricolă / supliment la diplomă - în copie simplă și traducerea legalizată;
5. Documentul personal de identificare, în copie simplă: pașaport– copie după paginile 1, 2, 3, 4 sau un alt act de identitate;
6. **Actele necesare în vederea depunerii dosarului de candidatură și a eliberării scrisorii de acceptare la studii** \*\* (**pentru cetățeni non-UE**), ce se vor depune în format electronic, sunt:
7. certificatul de naștere;
8. actul care atestă domiciliul stabil în străinătate;
9. pașaport;
10. cerere pentru eliberarea scrisorii de acceptare la studii, ce se regăsește aici: <https://international.ase.ro/21/wp-content/uploads/2022/01/application-form_letter-of-acceptance_2022.pdf>, completată la toate rubricile;
11. diploma de bacalaureat și traducere legalizată a diplomei de bacalaureat sau a echivalentului acesteia, autentificată de către autoritățile de resort din țara emitentă;
12. diploma de licență și traducere legalizată a diplomei de licență sau a echivalentului acesteia, autentificată de către autoritățile de resort din țara emitentă;
13. diploma de master și traducere legalizată a diplomei de master sau a echivalentului acesteia, autentificată de către autoritățile de resort din țara emitentă;
14. adeverința și traducere legalizată a adeverinței care atestă promovarea examenului de licență, pentru absolvenții anului curent;
15. foile matricole/suplimentele la diplomă, aferente studiilor efectuate;
16. atestatul de absolvire a anului de limbă română sau certificatul de competență lingvistică, după caz ;
17. adeverință (certificat) medicală/medical (într-o limbă de circulație internațională) care să ateste faptul că persoana care urmează să se înscrie la studii nu suferă de boli contagioase ori de alte afecțiuni incompatibile cu viitoarea profesie, eliberat/ă cu cel mult 6 luni înainte de data depunerii dosarului.

\*Pe formularul de cerere pentru eliberarea scrisorii de acceptare la studii este necesar acordul scris al conducătorului de doctorat, care este valabil în cazul în care candidatul este admis la examenul de admitere la studii universitare de doctorat.

\*\*Dosarul de candidatură pentru obținerea **Scrisorii de acceptare la studii** se va depune, conform informațiilor ce vor fi afișate pe site-ul www.doctorat.ase.ro, la adresele de email **doctorat@ase.ro**și **international@ase.ro**

Actele de studii trebuie să fie vizate cu **Apostila de la Haga** de **autoritățile competente din țările emitente** pentru **statele care sunt părți ale Convenției privind Apostila de la Haga**. Pentru **celelalte state** diplomele vor fi **supralegalizate** de către Ministerul Afacerilor Externe din țara emitentă și de ambasada/oficiul consular al României din țara respectivă sau vor fi însoțite de Adeverința de autenticitate emisă de către autoritățile competente din țara de proveniență,

Diplomele din Republica Moldova **emise anterior anului 2008**, precum și diplomele de studii secundare profesionale/certificatele de absolvire a școlii profesionale și certificatele de studii gimnaziale vor fi însoțite de Adeverința de autenticitate eliberată de Ministerul Educației din Republica Moldova.

Înscrierea și examenul de admitere la studiile universitare de doctorat vor avea loc în conformitate *cu Regulamentul de admitere la studiile universitare de doctorat pentru anul universitar* 2025 - 2026.

Acordarea de burse sau scutirea de plată a taxelor școlare se poate aproba numai de Ministerul Educației (M.E.), conform OMENCȘ nr. *3775/16.05.2016 privind aprobarea Metodologiei de primire la studii și școlarizare a cetățenilor străini pe locuri fără plata taxelor de școlarizare, dar cu bursă, în instituțiile de învățământ superior de stat acreditate.*

Înscrierile la doctorat, pe baza aprobării M.E., se vor face conform graficelor admiterii pentru sesiunile din lunile **iulie 2025, septembrie 2025 și sesiunea specială din luna noiembrie 2025 (destinată studenților străini, non UE)**. Înscrierile se fac on-line.